Rokiškio rajono savivaldybės tarybai

**SPRENDIMO PROJEKTO „DĖL KREIPIMOSI Į LIETUVOS RESPUBLIKOS VYRIAUSYBĘ“**

**AIŠKINAMASIS RAŠTAS**

2018 m. birželio 29 d.

Rokiškis

**Parengto sprendimo projekto tikslai ir uždaviniai.** Sprendimo projekto tikslas –kreiptis į Lietuvos Respublikos Vyriausybę dėl valstybei nuosavybės teise priklausančių patalpų perdavimo savivaldybės nuosavybėn bei įgalioti merą atlikti visus būtinus veiksmus, šiam sprendimui įgyvendinti.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.** Rokiškio rajono savivaldybės taryba prašo perduoti savivaldybės nuosavybėn pastatą Laisvės g. 13, Rokiškyje, su jame esančiais priklausiniais šiuo metu turto patikėjimo teise valdomo Lietuvos Respublikos švietimo ir mokslo ministerijos. Pastatas reikalingas savivaldybės savarankiškosioms funkcijoms vykdyti.

Pastatas yra svarbus istoriškai – jame visą laiką veikė švietimo įstaigos: nuo 1934 metų – pradžios mokykla, pavadinta Juozo Tūbelio vardu, vėliau – kultūros mokykla, Panevėžio kolegijos Rokiškio filialas.

Pastato geografinė padėtis yra ypač patogi pradinių klasių ugdymui, nes šalia yra vaikų darželis „Nykštukas“, Juozo Tumo-Vaižganto gimnazija, Kūno kultūros ir sporto centras (su ledo arena ir stadionais). Galima būtų efektyviai panaudoti šių įstaigų pedagogų potencialą.

Pastatas yra patogioje vietoje – patogus susisiekimas su mikrorajonu ir senamiesčiu, Laisvės gatvė yra mažo intensyvumo judėjimo, patogus ir saugus išlaipinimas iš automobilių nesudarys jokių kliūčių tėvams, šalia yra patogi autobusų stotelė.

Pagal struktūrą pastatas idealiai tinka Rokiškio rajono švietimo reikmėms. Patalpų būklė yra atitinkanti švietimo įstaigai keliamus reikalavimus.

Optimizuojant kaimo mokyklų tinklą, ugdymo procesas persikelia į rajono centrą, todėl atsiranda papildomų naujų patalpų poreikis. Artimiausioje ateityje, plečiantis švietimo paslaugų infrastruktūrai Rokiškio mieste, atsirastų palanki galimybė dar nesančiam Rokiškio mieste privačiam švietimo įstaigų sektoriui.

Siekiant išsaugoti istoriškai svarbų ir patogioje vietoje esantį pastatą, būtiną ir pagal struktūrą idealiai tinkantį Rokiškio rajono švietimo reikmėms, prašome Lietuvos Respublikos Vyriausybės perduoti Rokiškio rajono savivaldybei.

Šio pastato perdavimas leistų Rokiškio rajono savivaldybei kuo efektyviau atlikti Lietuvos Respublikos Vyriausybės deleguotą švietimo funkciją ir patenkinti rajono gyventojų poreikius.

**Galimos pasekmės, priėmus siūlomą rajono tarybos sprendimo projektą:**

**teigiamos** – išsispręstų pradinių klasių poreikis; klasių komplektai būtų optimalaus dydžio; pradinės klasės nesimaišytų su vyresniais; atsirastų galimybė atsirasti privačiam švietimo sektoriui; būtų išsaugotas istoriškai svarbus švietimo pastatas;

**neigiamos** – nėra.

**Finansavimo šaltiniai ir lėšų poreikis**. Sprendimo projekto įgyvendinimui lėšų.

**Kokia sprendimo nauda Rokiškio rajono gyventojams.** Būtų išspręstas pradinių klasių poreikis, kuris, siaurėjant mokyklų tinklui rajone, ateityje koncentruosis Rokiškio mieste, sudarytos palankios sąlygos vystyti privatų švietimo sektorių, kuris garantuoja sveiką konkurenciją.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio rajono savivaldybės tarybos narys Stasys Meliūnas